ג'יימס דארן

ג'יימס ויליאם ארקולני (באנגלית: James William Ercolani;‏ 8 ביוני 1936 – 2 בספטמבר 2024), אשר נודע גם בשם הבמה ג'יימס דארן (James Darren), היה שחקן, זמר ובמאי אמריקאי אשר נודע במיוחד בזכות התפקידים אותם גילם בסרטי נוער במהלך שנות ה-50 המאוחרות ותחילת שנות ה-60 של המאה ה-20, ובעיקר דמותו של הגולש הנאה ג'פרי "מונדוגי" מתיוס בסרט "גידג'ט" משנת 1959 ודמותו של הנוסע בזמן ד"ר טוני ניומן בסדרת המדע הבדיוני "מנהרת הזמן". הקריירה המוזיקלית של ג'יימס דארן פרחה בשנות ה-60, כאשר באותה התקופה הוא זכה במיוחד להצלחה בזכות הלהיטים "Goodbye Cruel World" ו-"Her Royal Majesty". לקראת סוף שנות ה-90 גילם גם את דמותו של הזמר ההולוגרפי ויק פונטיין בסדרה "מסע בין כוכבים: חלל עמוק 9". בנוסף לכך, לאורך השנים דארן ביים גם מספר פרקים בכמה תוכניות טלוויזיה פופולריות. ג'יימס ויליאם ארקולני נולד בפילדלפיה ב-8 ביוני 1936 למשפחה ממוצא איטלקי והוא גדל בשכונה בחלקה הדרומי של העיר פילדלפיה. דארן שאף להפוך לשחקן ובשל כך למד בצעירותו משחק עם סטלה אדלר בניו יורק במשך מספר שנים. קריירת משחק הפריצה הגדולה של דארן התרחשה ב-1956 כאשר חתם על חוזה עם סרטי קולומביה. באותה התקופה המראה שלו תרם רבות לכך שהוא הצליח לקבל תפקידים בסרטי נוער, ובמיוחד בסרט הנוער הפופולרי "גידג'ט" משנת 1959, בו הוא גילם את דמותו של הגולש הנאה ג'פרי "מונדוגי" מתיוס. הופעתו בסרט זה הפכה את דארן לאליל נוער במהלך שנות ה-50 וה-60. בעקבות ההצלחה של דארן בסרט "גדיג'ט" הוא שיחק בהמשך גם בשני סרטים נוספים בסדרת הסרטים של גידג'ט - הסרט Gidget Goes Hawaiian" משנת 1961 והסרט "Gidget Goes to Rome" משנת 1963. באותה התקופה שיחק גם בתפקידי משנה בסרטי הקולנוע "The Gene Krupa Story" שיצא לאקרנים ב-1959 ובסרט המלחמה "תותחי נברון" שיצא לאקרנים ב-1961 בו הוא גילם את טוראי ספירוס פפאדימוס, לצד גרגורי פק, דייוויד ניבן ואנתוני קווין. בשנים 1966–1967 דארן כיכב בסדרת המדע הבדיוני "מנהרת הזמן" בתפקיד הנוסע בזמן ד"ר טוני ניומן. בשנות ה-90 דארן חווה פריחה מחודשת בפופולריות כאשר גילם את דמותו של הזמר ההולוגרפי ויק פונטיין בסדרה "מסע בין כוכבים: חלל עמוק 9". קריירה מוזיקלית לג'יימס דארן הייתה גם קריירה מוזיקלית מצליחה, ובמיוחד בשנות ה-60 של המאה ה-20 כאשר הוציא לשווקים מספר שירים אשר חלקם הפכו ללהיטים, ובמיוחד השיר "Goodbye Cruel World", אשר הגיע בשנת 1961 למקום השלישי במצעד הבילבורד הוט 100 ומכר לאורך השנים מעל למיליון עותקים. בנוסף דארן המשיך להופיע לאורך השנים כזמר במועדונים ובקונצרטים ואף הקליט מספר אלבומים לאורך הקריירה הארוכה שלו. קריירת בימוי בשנות ה-80 ובשנות ה-90 דארן ביים מספר פרקים בכמה תוכניות טלוויזיה פופולריות, כולל "טי.ג'יי הוקר", "Hunter" ו-"The A-Team". מותו ב-2 בספטמבר 2024 ג'יימס דארן נפטר בשנתו, בגיל 88, מאי ספיקת לב. דארן נפטר בעת שהוא אושפז במרכז הרפואי "סידרס-סיני" בלוס אנג'לס. בשבועות שלפני מותו, דארן סבל מבעיות הקשורות לתפקוד מסתם אבי העורקים. ב-1955 התחתן עם גלוריה טרליצקי. אביה התנגד לנישואיהם מכיוון שטרליצקי הייתה יהודיה, בעוד שדארן היה נוצרי קתולי. לזוג נולד בהמשך בן אך הם התגרשו לבסוף ב-1958. שנתיים לאחר הגירושים, דארן התחתן עם מיס דנמרק לשנת 1958 אווי נורלונד. לזוג נולדו להם שני בנים. 1960 – Album No. 1 1961 – Sings the Movies (Gidget Goes Hawaiian) 1962 – Love Among the Young 1962 – Sings for All Sizes 1963 – Bye Bye Birdie 1963 – Teenage Triangle 1964 – More Teenage Triangle 1967 – All 1971 – Mammy Blue 1972 – Love Songs from the Movies 1994 – The Best of James Darren 1999 – This One's from the Heart 2001 – Because of You 2019 – Live! For The First Time Gidget - 1959 Angel Face - 1959 Because They're Young - 1960 Goodbye Cruel World - 1961 Her Royal Majesty - 1962 Conscience - 1962 Mary’s Little Lamb - 1962 Hail to the Conquering Hero - 1962 Pin a Medal on Joey - 1963 Because You're Mine - 1965 All - 1967 Didn't We - 1967 You Take My Heart Away - 1977 מדיה וקבצים בנושא ג'יימס דארן בוויקישיתוף אתר האינטרנט הרשמי של ג'יימס דארן (באנגלית) ג'יימס דארן, במסד הנתונים הקולנועיים IMDb (באנגלית) ג'יימס דארן, באתר AllMovie (באנגלית) ג'יימס דארן, במסד הנתונים הקולנועיים KinoPoisk (ברוסית) ג'יימס דארן, באתר ספוטיפיי ג'יימס דארן, באתר MusicBrainz (באנגלית) ג'יימס דארן, באתר דיזר ג'יימס דארן, באתר Yandex.Music (ברוסית) ג'יימס דארן, באתר Discogs (באנגלית) ג'יימס דארן, באתר Songkick (באנגלית) ג'יימס דארן, באתר בילבורד (באנגלית) השחקן ג'יימס דארן ("מנהרת הזמן") הלך לעולמו בגיל 88, באתר ynet, 3 בספטמבר 2024 ענבל חייט, כוכב "מנהרת הזמן" הלך לעולמו, באתר ישראל היום, 3 בספטמבר 2024 אלון פרוכטר, ג'יימס דארן, כוכב "מנהרת הזמן", הלך לעולמו בגיל 88, באתר כאן – תאגיד השידור הישראלי, 3 בספטמבר 2024 מערכת ice, אבל בעולם התרבות: כוכב שנות ה-80 הלך לעולמו בגיל 88, באתר אייס וואלה תרבות‏, השחקן והזמר ג'יימס דארן (טוני מהסדרה "מנהרת הזמן") הלך לעולמו בגיל 88, באתר וואלה, 4 בספטמבר 2024 אז הנה רשימה על דארן כולל כתבות שהופיעו עליו בשבועונים הישראלים קולנוע ו"עולם הקולנוע " כשנחשב לכוכב הוליוודי מבטיח. אלי אשד :לפני "מנהרת הזמן". בבלוג "המולוטי יקום של אלי אשד : https://www.no-666.com/2024/09/10/לפני-מנהרת-הזמן-כוכב-מנהרת-הזמן-גימס/ Romine, Taylor (3 בספטמבר 2024). "James Darren, actor in 'Gidget' and 'TJ Hooker,' dies at 88, Variety reports". CNN. ארכיון מ-3 בספטמבר 2024. נבדק ב-3 בספטמבר 2024. {{cite news}}: (עזרה) Murrells, Joseph (1978). The Book of Golden Discs (2nd ed.). London: Barrie and Jenkins Ltd. p. 133. ISBN 0-214-20512-6. Barnes, Mike (2 בספטמבר 2024). "James Darren, 'Gidget' Surfer and Cop on 'T.J. Hooker,' Dies at 88". The Hollywood Reporter. ארכיון מ-3 בספטמבר 2024. נבדק ב-2 בספטמבר 2024. {{cite news}}: (עזרה) Dudding, Will (3 בספטמבר 2024). "James Darren, Actor, Singer and 'Gidget' Heartthrob, Dies at 88". The New York Times. נבדק ב-3 בספטמבר 2024. {{cite news}}: (עזרה)